**Backwoods** (myös kirjoitusasu **BackWoods**; esp. *Bosque de sombras*; engl. *The Backwoods*) on vuonna 2006 ensi-iltansa saanut Koldo Serran ohjaama espanjalais-ranskalais-brittiläinen psykologinen jännityselokuva, jonka pääosissa ovat Gary Oldman, Virginie Ledoyen, Paddy Considine, Aitana Sánchez-Gijón ja Lluís Homar. Koldo Serra ja Jon Sagalá käsikirjoittivat elokuvan.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Backwoods* sijoittuu vuoden 1978 Pohjois-Espanjan Baskimaan alueelle, jonne nuori aviopari Norman ja Lucy (Paddy Considine ja Virginie Ledoyen) ovat tulleet lomailemaan ja tapaamaan vanhaa ystäväänsä Paulia (Gary Oldman) ja tämän Isabel-vaimoa (Aitana Sánchez-Gijón). Kesäloma kauniilla Espanjan syrjäseudulla tulee kuin tilauksesta Normanille ja Lucylle, joiden parisuhde on ajautunut kriisiin. Kun Paul vie Normanin metsälle, he löytävät pienen tytön, jota joku tai jotkut ovat pitäneet vankina metsässä jo kauan. Paulin ja Normanin etsiessä tytölle apua, tytön vangitsija hyökkää armotta heitä vastaan. Pian äärimmäisessä vaarassa eivät ainoastaan ole Paul ja Norman, mutta myös talolla odottavat Lucy ja Isabel. Metsästys on alkanut.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Gary Oldman  | … |  Paul
  |
|  Virginie Ledoyen  | … |  Lucy
  |
|  Paddy Considine  | … |  Norman
  |
|  Aitana Sánchez-Gijón  | … |  Isabel
  |
|  Lluís Homar  | … |  Paco
  |
|  Yaiza Esteve  | … |  Nerea
  |
|  Álex Angulo  | … |  José Andrés
  |
|  Patxi Bisquert  | … |  José Luis
  |
|  Andrés Gertrúdix  | … |  Antonio
  |
|  Savitri Ceballos  | … |  José Andrésin tytär
  |
|  Jon Ariño  | … |  Lechón
  |
|  Kandido Uranga  | … |  Miguel
  |
|  Ramón Churruca  | … |  Ignacio
  |
|  Isabel Jiménez  | … |  Camarera
  |
|  José Andrés Zalguegui  | … |  baarimikko
  |

Tuotanto
--------

*Backwoodsin* kuvaukset alkoivat 1. elokuuta 2005. Se kuvattiin 3,6 miljoonan euron budjetilla Navarran alueella Espanjassa. Elokuvan kuvaukset saatiin päätökseen 27. syyskuuta 2005.

Julkaisu ja vastaanotto
-----------------------

*Backwoods* sai ensi-iltansa San Sebastiánin elokuvajuhlilla San Sebastiánin kaupungissa, Espanjassa 24. syyskuuta 2006. Maanlaajuiseen teatterilevitykseen elokuva pääsi Espanjassa 16. helmikuuta 2007. Filmax vastasi elokuvan teatterilevityksestä Espanjassa. Toisissa valmistusmaissaan, Ranskassa ja Isossa-Britanniassa, elokuva ei saanut teatteriensi-iltaa. Ranskassa elokuva sai ensi-iltansa televisiossa Canal+-kanavalla 18. huhtikuuta 2007 ja Isossa-Britanniassa Dead by Dawnin elokuvajuhlilla Skotlannissa, Edinburghin kaupungissa 28. huhtikuuta 2007. Koldo Serra oli ehdolla Best of Bucheon -palkinnon saajaksi vuoden 2007 Bucheonin kansainvälisillä elokuvajuhlilla Bucheonin kaupungissa, Etelä-Koreassa. Suomessakaan elokuva ei saanut teatteriensi-iltaa, mutta Future Film Oy julkaisi elokuvan myöhemmin DVD:lle 21. maaliskuuta 2007. Filmax Home Video julkaisi elokuvan DVD:lle Espanjassa vuonna 2007, Lionsgate Yhdysvalloissa 15. huhtikuuta 2008 ja Momentum Pictures Home Entertainment Isossa-Britanniassa 19. toukokuuta 2008.

Rotten Tomatoes -sivuston mukaan 67% kriitikoista on antanut elokuvalle positiivisen arvosanan 6,2/10 keskiarvolla. Keräys perustuu kuuteen arviointiin. 1 589 käyttäjästä 27% on antanut elokuvalle positiivisen arvosanan 2,8/5 keskiarvolla.

Lähteet
-------

1. 1 2 3 4  Bosque de sombras (2006) *elonet.fi*. Elonet.fi. Viitattu 12.9.2016. (suomeksi)
2. 1 2 3 4 5  BACKWOODS, THE (2006) *tcm.com*. TCM.com. Viitattu 12.9.2016. (englanniksi)
3. 1 2 3  The Backwoods (2006) *allmovie.com*. Allmovie.com. Viitattu 12.9.2016. (englanniksi)
4. ↑  Backwoods *discshop.fi*. Discshop.fi. Viitattu 12.9.2016. (suomeksi)[vanhentunut linkki]
5. 1 2 3 4  BOSQUE DE SOMBRAS (BACKWOODS) (2008) *rottentomatoes.com*. Rottentomatoes.com. Viitattu 12.9.2016. (englanniksi)

Aiheesta muualla
----------------

* *Backwoods* Internet Movie Databasessa. (englanniksi)
* *Backwoods* Elonetissä.
* *Backwoods* AllMoviessa. (englanniksi)
* *Backwoods* Rotten Tomatoes -sivustolla (englanniksi)